Steve Moses jättää Jokerit!
Helsingin Jokerit julkaisi virallisen tiedotteen, jossa seura vahvistaa, että Steve Moses ei tule jatkamaan helsinkiläisjoukkueessa.
Tehokas hyökkääjä ehti pelaamaan Jokereissa yhteensä kolmena kautena. Helsinkiläisten huikea KHL-kausi jää siis ainakin toistaiseksi Mosesin viimeiseksi kaudeksi Jokereissa. Päättyneellä kaudella Moses paukutti 36 osumaa ja rikkoi samalla KHL:ssä yhden kauden maaliennätyksen.
Moses jättää Jokerit haikein mielin.
– Kun nyt on tullut aika miettiä paluuta kotipuoleen, tuntuu aika raskaalta, Moses kertoi joukkueen tiedotteessa.
Hyökkääjä ei kuitenkaan paljastanut vielä tulevaa seuraansa.